Diari Oficial de la Generalitat Valenciana


Sumari del DOGV 9716, del 02-11-2023 (2023/10245)

RESOLUCIÓ de 18 d'octubre de 2023, del director general de l'Institut Valencià de Cultura, per la qual s'amplia el termini màxim de presentació de la justificació de les subvencions per a la producció d'obres audiovisuals per als exercicis 2023, 2024 i 2025.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10479


Data del document
:   18-10-2023

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura

RESOLUCIÓ de 18 d'octubre de 2023, del director general de l'Institut Valencià de Cultura, per la qual s'amplia el termini màxim de presentació de la justificació de les subvencions per a la producció d'obres audiovisuals per als exercicis 2023, 2024 i 2025. [2023/10783]  
I. Mitjançant l'Ordre 1/2023, d'1 de setembre, de la Vicepresidència Primera i Conselleria de Cultura i Esport, s'aproven les bases reguladores per a la concessió de les subvencions per a la producció d'obres audiovisuals. (DOGV 9677, 06.09.2023).  
L'article 13 de les bases estableix a l'apartat primer: «La justificació haurà de presentar-se abans del 30 de novembre de cada exercici.»  
  
II. Mitjançant la Resolució de 19 de setembre de 2023, del director general de l'Institut Valencià de Cultura, es convoquen les subvencions per a la producció d'obres audiovisuals en la Comunitat Valenciana per als exercicis 2023, 2024 i 2025 (DOGV 9693, 28.09.2023).  
La part resolutiva dotzena de la citada resolució estableix a l'apartat primer: «La justificació haurà de presentar-se abans del 30 de novembre de cada exercici.»  
III. Davant la impossibilitat material de poder arribar al compliment total del termini previst en la convocatòria, atesa la complexitat d'aquestes ajudes i els terminis requerits per estudiar i avaluar els projectes, es fa necessària la modificació del termini previst en l'article 13 de l'ordre de bases i la resolutiva dotzena de la resolució de convocatòria, i ampliar aquest termini per a l'efectiva entrega de la justificació.  
  
Concorren les raons previstes en l'article 35.1.e de la Llei 39/2015, d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a la justificació d'aquestes ajudes.  
Per a donar les màximes facilitats per a finalitzar les actuacions subvencionables i presentar la corresponent justificació i, d'aquesta manera, contribuir a l'eficàcia de la convocatòria, a proposta de l'òrgan instructor, i fent ús de l'atribució delegada mitjançant la Resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), de delegació de competències en la direcció general de l'Institut Valencià de Cultura, resolc:  
  
Primer  
Ampliar fins al 22 de desembre de 2023 el termini per poder presentar la justificació de les ajudes convocades per la Resolució de 19 de setembre de 2023, del director general de l'Institut Valencià de Cultura, es convoquen les subvencions per a la producció d'obres audiovisuals en la Comunitat Valenciana per als exercicis 2023, 2024 i 2025 (DOGV 9693, 28.09.2023).  
  
Segon  
Publicar aquesta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 d'octubre de 2023.- El director general de l'Institut Valencià de Cultura: Abelardo Guarinos Viñoles.